als_Latn dik_Latn sag_Latn
Shqiptarët përkrahin Juventusin në Ligën e Kampionëve
Një studim i fundit ka zbuluar se klubi më i preferuar nga shqiptarët në fazën eliminuese të Ligës së Kampionëve është kampioni italian, Juventusi.
“Forza Football”, aplikacion suedez që mbledh të dhënat e më shumë se 4 milionë përdoruesve në Evropë, ka shpalosur listën e dhjetë skuadrave më të pëlqyera në këtë edicion të Ligës së Kampionëve në fazën e 1/8 së finales.
Nga hulumtimi i bërë në 32 nga 45 shtete ekipet më të preferuara janë Juventusi dhe Barcelona.
Barcelona ka fituar këtë garë tre herë në dekadën e fundit dhe përkrahja për të është zgjeruar shumë, por Juventusi konsiderohet befasi sepse përpos suksesit në Itali në tri vjetët e fundit, klubi nuk ka arritur më shumë se çerekfinalen në Ligën e Kampionëve që nga vitit 2006.
Në mesin e shumë vendeve nga të cilat përkrahet Juventusi shihet se edhe fansat e futbollit nga Shqipëria përkrahin “Zonjën e Vjetër”.
Sipas listës së publikuar në “Wall Street Journal”, klubet e njohura si Bayerni dhe Chelsea nuk kanë shumë fansa në vendet tjera. Kampioni i fundit i Evropës, Reali përkrahet nga katër shtete duke përfshirë Hungarinë dhe Luksemburgut, por jo Spanjën.
als_Latn als_Latn als_Latn als_Latn als_Latn als_Latn als_Latn